Fàrikolo sɔ̀minan 5
Bagan bɛɛ Bɛ jàw, mànkanw, kasaw, timiyaw ni ‘ɲɔgɔn ‘cɛ. O tàamaʃyɛn ninnu Sɔ̀rɔla sɔ̀minanw de fὲ. O sɔ̀minan ninnu de bɛ kùnnafoni Lase kùnsɛmɛ mà min b’u Лɛfɔ. Sɔ̀minan 5 de Bɛ baganw na: yeli, nɛɛnɛni, kasa, mɛnni ani màganna . U nàfan ka bòn kosɛbɛ baganw ka ɲɛnamaya an’u ni ‘ɲɔgɔn ‘cɛ kunnafoni. Dɔw ta ka ca 5 ye i ko jilajɛgɛba dɔ.Yeli sɔ̀minan b’a To baganw bɛ fɛnw Ye n’u ɲɛw ye. Adamadenw fὲ yèn ‘fɛnba dòn nkà ɲɛ bɛ bagan wɛrɛw kùn nkà u tɛ ‘yeli Kɛ. Dɔw bɛ yeli Kɛ kà Tὲmɛ mɔ̀gɔ kàn minnu bɛ Se kà yeli Kɛ bàmɛtɛrɛ 8 ‘ɲɔ̀gɔn. Kasa sɔ̀minan bɛ kasa de Sàma. Nun de Ye Y’o sɔ̀minan ye ‘bagan caman na. nkà fɛnɲɛnɛmaw ta bɛ u tùluw de la. Màw bɛ Se kà kasa min Sàma o ka ca ni 10 000 ye. Nɛɛnɛni sɔ̀minan Ye nὲn de ye min b’a To an bɛ timiya, kùmuya ani kunaya Dɔn . Ale Bɛ ‘bagan caman da ‘kɔnɔ. Nkà firifirininw ta Bɛ u sènw de la. Mɛnni sɔ̀minan b’a To an bɛ mànkanw Mɛn. Fɛn min b’o Kɛ o Ye tlo de ye. Nkà mànkanba fana bɛ Se kà Nà ni a sɔ̀minan tiɲɛni ye.
‘Bagan caman bɛ ‘mànkan caman Mɛn màaw tɛ minnu Mɛn. ‘Mìsali la, wùlu bɛ mànkan gɛlɛnba dɔw Mɛn. Màganna sɔ̀minan Ye gòlo de ye. Ale de bɛ nɛnɛ, fùnteni, dimi ani màgali Dɔn. Nkà sɔ̀minan wɛrɛ bɛ jàkuma na kà Fàra gòlo kàn, o Y’a daʃi de ye. Sindila minnu bɛ Kɛ ‘kulu ni ‘kulu, màganna nàfan ka bòn kɔsɛbɛ olu ‘bolo bawo a b’u Kala ‘ɲɔgɔn na.
Mɛnbaliya tàamaʃyɛn Ye tlogerenni de ye, yebaliya ta Ye fye ye.
Dɔ Fàra i ka dɔnta kàn
→ ɲɛ ni yeli
→ gòlo
→ tlo ni mɛnni
→ baganw ni ‘ɲɔgɔn ‘cɛ kùnnafoni
→ adamadenya nimadɔn ni adamaden fàrikolo
→ Baganw ka ɲɛnɛmaya
Microsoft ® Encarta ® 2009.
Blàdon : 2020-03-06 Yɛlɛmako laban : 2020-03-06
bam_Latn bam_Latn bam_Latn bam_Latn dyu_Latn bam_Latn oci_Latn dyu_Latn bam_Latn bam_Latn bam_Latn oci_Latn bam_Latn